Nr. ………………../data………………

**Aprobat,**

**Director Financiar Director DDIP**

Marcel VÎLCĂ Ileana PETRE

**CAIET DE SARCINI**

***Contractarea unor finanțări rambursabile în valoare de 215.000.000 lei pentru dezvoltarea de proiecte în domeniile prioritare ale societății, respectiv cofinanțarea proiectelor ”Implementarea unei unități de cogenerare de înaltă eficiență în CTE Grozăvești” și ”Implementarea unor capacități de cogenerare de înaltă eficiență utilizând motoare termice în CTE Progresu”***

# INTRODUCERE

Această secțiune include ansamblul cerințelor pe baza cărora fiecare Ofertant va elabora Oferta (Ofertă Tehnică și Ofertă Financiară) pentru prestarea serviciilor care fac obiectul prezentei proceduri. În cadrul acestei proceduri, Electrocentrale București S.A. (ELCEN) îndeplinește rolul de Entitate Contractantă, respectiv Achizitor în cadrul Contractului.

În cadrul acestui document, pentru ușurința exprimării vor fi folosiți termenii de Entitate Contractantă și Achizitor, Ofertant și Contractant, care vor avea același înțeles.

Ofertantul suportă toate cheltuielile datorate elaborării și prezentării ofertei sale indiferent de rezultatul final al evaluării.

Nu se admit ofertele parțiale din punct de vedere cantitativ și calitativ, ci numai ofertele integrale, care corespund tuturor cerințelor minime stabilite prin prezentul Caiet de sarcini.

# CONTEXTUL REALIZĂRII ACESTEI ACHIZIȚII DE SERVICII

## 2.1. Informații despre entitatea contractantă

Electrocentrale București S.A. (ELCEN) este persoană juridică română, societate pe acțiuni, înființată în decembrie 2002 ca filială a S.C. Termoelectrica S.A, prin reorganizarea acestei societăți comerciale. În prezent, Ministerul Energiei este principalul acționar al companiei, deținând 97,51% din acțiuni, restul acțiunilor fiind deținute de SNGZ Romgaz (2,49%).

ELCEN este cel mai mare producător de energie termică din România, asigurând prin cele 4 centrale pe care le deține, energia termică în proporție de peste 90% din necesarul de energie termică pentru Municipiul București, însumând 4.521 Gcal/h capacitate termică instalată și 1.440 Gcal/h capacitate termică disponibilă, fiind cel mai mare producător de energie termică din România (40% din producția totală de energie termică).

Puterea electrică instalată în ELCEN însumează 1.286,25 MW, iar puterea disponibilă la această dată este de 601 MW, în condițiile în care, în perioada de iarnă, consumul de energie electrică în București este de aproximatv 1000 MW.

ELCEN are în componență 4 centrale electrice de termoficare, în cadrul cărora îşi desfășoară activitatea și o uzină de reparații. Toate sunt echipate cu grupuri energetice în cogenerare și instalații de vârf de tip cazane de apă fierbinte, folosind drept combustibil gaze naturale.

În momentul de față, în urma deciziei instanței din data de 02.02.2023, ELCEN a ieșit din insolvență și este eligibil pentru depunerea proiectelor de investiții necesare pentru continuarea în condiții optime a activității de producere a energiei electrice și termice în cogenerare.

Locația: Splaiul Independenței, nr. 227,Sector 6, București, cod poștal 060041

Secretariat General

Tel: +4021.275.11.03

Fax: +4021.275.14.05

Email: [office@elcen.ro](mailto:office@elcen.ro)

## 2.2. Informații despre contextul care a determinat achiziționarea serviciilor

Ministerul Energiei și ELCEN au semnat în data de 27 noiembrie 2024, trei contracte de finanțare pentru modernizarea a trei centrale în București:

* CTE Grozăvești: o unitate de cogenerare de înaltă eficiență, cu o capacitate de 34 MWe și 41 MWt;
* CTE Progresu: capacități de cogenerare de înaltă eficiență utilizând motoare termice, cu o capacitate de 74,2 MWe și 72,8 MWt;
* CTE București Sud: o unitate de cogenerare de înaltă eficiență, cu o capacitate de 275 MWe și 211 MWt.

Proiectele vor beneficia de o finanțare nerambursabilă de 362 milioane de euro, obținută de la Ministerul Energiei și aprobată de experții Băncii Europene de Investiții. Fondurile provin din Programul Cheie 5 al Fondului pentru Modernizare, destinat investițiilor în cogenerarea de înaltă eficiență și modernizarea rețelelor de termoficare.

Proiectele vor contribui la:

* Siguranța alimentării cu energie: centralele moderne vor asigura stabilitatea sistemului energetic la nivelul Municipiului București și al Sistemului Energetic Național;
* Reducerea costurilor: tehnologiile eficiente vor conduce la diminuarea costurilor de operare și, implicit, la facturi mai mici pentru consumatori;
* Protecția mediului: emisiile vor fi semnificativ reduse, în conformitate cu cele mai stricte standarde europene.

Prin **Contractul de finanțare nr. 412/27.11.2024** societatea a obținut din partea Ministerului Energiei o finanțare nerambursabilă din Fondul pentru Modernizare pentru implementarea proiectului ”*Implementarea unei unități de cogenerare de înaltă eficiență în CTE Grozăvești”*.

Conform Contractului de finanțare, valoarea proiectului este de 600.159.914,99 lei cu TVA, din care:

* Valoarea maximă asigurată din Fondul pentru Modernizare este de 258.597.487,81 lei
* Valoarea asigurată de Beneficiar este de 341.562.427,18 lei

|  |  |  |
| --- | --- | --- |
| **Nr. Crt.** | **Surse de finanţare** | **Valoare (lei)** |
| I | Valoarea totală a investiţiei (I=II+III) (col 4 din buget-tabel 1) | 600.159.914,99 |
|  | din care TVA (col 3 din buget-tabel 1) | 91.444.374,49 |
| II | Valoarea neeligibilă a investiţiei (col 4-col 7 din buget-tabel 1) | 214.842.190,79 |
| III | Valoarea eligibilă a investiţiei (col 7 din buget-tabel 1) | 385.317.724,20 |
| 1 | Valoarea grantului solicitat inclusiv TVA (col 10 din buget-tabel 1) | 258.597.487,81 |
| 2 | Contribuţia solicitantului (2=I-1) | 341.562.427,18 |

În acest context, societatea are în plan accesarea unei/unor finanțări rambursabile pentru asigurarea cofinanțării proiectului de investiții, valoarea împrumutului solicitat fiind de aproximativ **75.000.000** lei.

Durata de implementare a proiectului de investiții în care va fi necesară cofinanțarea din credit va fi de aprox. 4 ani, **prima tragere fiind estimată pentru prima jumătate a anului 2026.**

Obiectivul general al proiectului „*Implementarea unei unități de cogenerare de înaltă eficiență în CTE Grozăvești*” este realizarea unei unități de cogenerare de înaltă eficiență în CTE Grozăvești, pe gaze, flexibilă din punct de vedere al volumului de hidrogen ce va fi utilizat pe parcursul duratei de viață  economică a investiției, ce va produce în cogenerare energia termică furnizată consumatorilor arondați sursei și energia electrică tranzacționată pe piețele de energie electrică din România.

CTE Grozăvești este o centrală de cogenerare, concepută şi proiectată în scopul alimentării cu căldură a unor consumatori urbani şi industriali din municipiul Bucureşti. Energia termică este livrată consumatorilor prin intermediul a trei magistrale (exploatate de CMTEB), respectiv: Griviţa, Rahova şi Uranus.

Proiectul aprobat la finanțare este inclus în Strategia de alimentare cu energie termică în sistem centralizat a consumatorilor din Municipiul București, V3, Aprilie 2023.

Rezultatele Proiectului „*Implementarea unei unități de cogenerare de înaltă eficiență în CTE Grozăvești*” corelate cu cele ale FM, sunt:

* Reducerea gazelor cu efect de seră - scăderea anuală estimată a gazelor cu efect de seră de 101.753,90 tCO2e;
* Crearea unei capacități instalate în cogenerare de înaltă eficienţă, pe gaz, flexibilă de 32,5 Mwe;
* Reducerea anuală a consumului de energie primară cu 112.800,34 MWh/an.

Prin **Contractul de finanțare nr. 413/27.11.2024** societatea a obținut din partea Ministerului Energiei o finanțare nerambursabilă din Fondul pentru Modernizare pentru implementarea proiectului ”*Implementarea unor capacități de cogenerare de înaltă eficiență utilizând motoare termice în CTE Progresu”*.

Conform Contractului de finanțare, valoarea proiectului este de 825.849.316,47 lei cu TVA, din care:

* Valoarea maximă asigurată din Fondul pentru Modernizare este de 343.542.787,26 lei
* Valoarea asigurată de Beneficiar este de 482.306.529,21 lei

|  |  |  |
| --- | --- | --- |
| **Nr. Crt.** | **Surse de finanţare** | **Valoare (lei)** |
| I | Valoarea totală a investiţiei (I=II+III) (col 4 din buget-tabel 1) | 825.849.316,47 |
|  | din care TVA (col 3 din buget-tabel 1) | 131.439.283,98 |
| II | Valoarea neeligibilă a investiţiei (col 4-col 7 din buget-tabel 1) | 275.822.716,32 |
| III | Valoarea eligibilă a investiţiei (col 7 din buget-tabel 1) | 550.026.600,15 |
| 1 | Valoarea grantului solicitat inclusiv TVA (col 10 din buget-tabel 1) | 343.542.787,26 |
| 2 | Contribuţia solicitantului (2=I-1) | 482.306.529,21 |

În acest context, societatea are în plan accesarea unei/unor finanțări rambursabile pentru asigurarea cofinanțării proiectului de investiții, valoarea împrumutului solicitat fiind de **140.000.000 lei**.

Durata de implementare a proiectului de investiții în care va fi necesară cofinanțarea din credit va fi de aprox. 4 ani, **prima tragere fiind estimată pentru prima jumătate a anului 2026**.

Obiectivul general al proiectului „*Implementarea unor capacități de cogenerare de înaltă eficiență utilizând motoare termice în CTE Progresu*” este realizarea unor unități de cogenerare/ capacități de înaltă eficiență în CTE Progresu, pe gaze, flexibile din punct de vedere al volumului de hidrogen ce va fi utilizat pe parcursul duratei de viață  economică a investiției, ce va produce în cogenerare energia termică furnizată consumatorilor arondați sursei și energia electrică tranzacționată pe piețele de energie electrică din România.

CTE Progresu este o centrală de cogenerare, concepută și proiectată inițial în scopul alimentării cu energie termică a consumatorilor urbani și industriali din zona de sud a Municipiului București. Configurația actuală a centralei s-a dezvoltat începând cu anul 1987 când a fost pus în funcțiune cazanul nr.1 și turbina nr.1 (TA1) și a continuat în perioada 1987- 1997, când au fost puse în funcțiune cazanele nr.2, nr.3, nr.4 și turbinele nr. 2, nr.3 și nr.4 ( TA2, TA3, TA4 ), iar în perioada 1999-2002 cazanele de apă fierbinte (CAF) nr.1, nr.2 și nr.3.

Proiectul aprobat la finanțare este inclus în Strategia de alimentare cu energie termică în sistem centralizat a consumatorilor din Municipiul București, V3, Aprilie 2023.

Rezultatele Proiectului „*Implementarea unor capacități de cogenerare de înaltă eficiență utilizând motoare termice în CTE Progresu*” corelate cu cele ale FM, sunt:

* Reducerea gazelor cu efect de seră - scăderea anuală estimată a gazelor cu efect de seră de 71.595,00 tCO2e;
* Crearea unei capacități instalate în cogenerare de înaltă eficienţă, pe gaz, flexibilă de 74,2 Mwe;
* Reducerea anuală a consumului de energie primară cu 354.422,00 MWh/an.

# OBIECTUL PROCEDURII DE ACHIZIŢIE

## 3.1 Obiectivul general la care contribuie realizarea serviciilor

Obiectul contractului îl reprezintă contractarea unor finanțări rambursabile în valoare de până la **215.000.000 lei** pentru dezvoltarea de proiecte în domeniile prioritare ale societății.

## 3.2. Obiectivul specific la care contribuie realizarea serviciilor

Serviciile solicitate vor avea următorele obiective specifice:

* Cofinanțarea proiectului ”*Implementarea unei unități de cogenerare de înaltă eficiență în CTE Grozăveșt*i” printr-o finanțare rambursabilă de **75.000.000 lei**;
* Cofinanțarea proiectului ”*Implementarea unor capacități de cogenerare de înaltă eficiență utilizând motoare termice în CTE Progresu*” printr-o finanțare rambursabilă de **140.000.000 lei**.

## 3.3 Rezultate asteptate

Implementarea în bune condiții a acestui Contract trebuie să conducă la următoarele rezultate:

* Semnarea contractului/contractelor de finanțare rambursabilă pentru cofinanțarea celor două proiecte.

# CERINȚE MINIME OBLIGATORII:

## 4.1 Lotul I:

|  |  |
| --- | --- |
| Obiectul finanțării rambursabile | Cofinanțarea proiectului ”*Implementarea unei unități de cogenerare de înaltă eficiență în CTE Grozăvești*” |
| Valoarea și moneda împrumutului: | 75.000.000 RON |
| Maturitate: | 120 luni |
| Perioada de grație: | 36 luni |
| Perioada de rambursare: | 84 luni |
| Tip rate principal: | rate egale |
| Frecvență rambursare principal: | trimestrial |
| Perioada de tragere: | 36 luni, de la data primei trageri din credit |
| Tip rată dobândă: | variabilă (ROBOR 3M + marjă) |
| Frecvență plată dobândă: | trimestrial |
| Comision de neutilizare: | 0% (zero) |
| Comision de rambursare anticipată  (din fonduri proprii): | 0% (zero) |

## 4.2 Lotul II:

|  |  |
| --- | --- |
| Obiectul finanțării rambursabile | Cofinanțarea proiectului „*Implementarea unor capacități de cogenerare de înaltă eficiență utilizând motoare termice în CTE Progresu*” |
| Valoarea și moneda împrumutului: | 140.000.000 RON |
| Maturitate: | 120 luni |
| Perioada de grație: | 36 luni |
| Perioada de rambursare: | 84 luni |
| Tip rate principal: | rate egale |
| Frecvență rambursare principal: | trimestrial |
| Perioada de tragere: | 36 luni, de la data primei trageri din credit |
| Tip rată dobândă: | variabilă (ROBOR 3M + marjă) |
| Frecvență plată dobândă: | trimestrial |
| Comision de neutilizare: | 0% (zero) |
| Comision de rambursare anticipată  (din fonduri proprii): | 0% (zero) |

**Aceste cerințe sunt obligatorii pentru toți operatorii economici care vor depune oferte la procedura de achiziție inițiată de Electrocentrale București, pentru cele două loturi și vor constitui clauze obligatorii ale contractului/contractelor de achiziție publică, ce nu vor putea fi modificate, fiind considerate esențiale de către Entitatea Contractantă.**

Clauzele contractuale obligatorii nu pot face obiectul negocierii.

NU se acceptă depunerea de oferte alternative.

Forma finală a contractului de credit va fi stabilită în urma negocierilor cu ofertantul clasat pe locul I în clasamentul final.

**Având în vedere caracterul obligatoriu al acestor cerințe, orice ofertă care nu va îndeplini în mod cumulativ aceste cerințe va fi considerată neconformă și va fi respinsă.**

# MODUL DE ÎNDEPLINIRE AL CONTRACTULUI

Ofertantul va purta întreaga responsabilitate pentru îndeplinirea corectă a activităților și obligațiilor descrise în prezentul Caiet de sarcini și în Oferta tehnică și financiară prezentată.

Managementul contractului este realizat de către Entitatea Contractantă şi presupune monitorizarea îndeplinirii obligațiilor de către Contractant.

Raţiunea managementului contractului este obţinerea asigurării că la finalizarea Contractului, Entitatea Contractantă și-a îndeplinit obiectivele şi a obţinut beneficiile anticipate.

Fiecare parte a contractului va desemna o persoană responsabilă de implementarea contractului ale cărei date de contact vor fi cunoscute celeilalte părţi.

Contractantul va transmite Entității Contractante datele de contact ale persoanei/ persoanelor responsabile cu derularea contractului, precum şi rolul acestora.

# ELABORAREA ȘI PREZENTAREA OFERTEI

Prin depunerea de ofertă, ofertanții își asumă în mod explicit, irevocabil și necondiționat îndeplinirea cerințelor formulate în prezentul caiet de sarcini, în scopul atribuirii contractului, cerințe care sunt minimale și obligatorii.

Pentru a fi declarată conformă, oferta depusă trebuie să respecte/îndeplinească fiecare cerință minimă și obligatorie, specificată ca atare în caietul de sarcini. Nu se admit oferte parțiale. Nu sunt luate în considerare ofertele incomplete. Răspunsul negativ sau lipsa răspunsului la oricare din cerinţele minimale din caietul de sarcini va duce la declararea ofertei ca fiind „neconformă”.

**Ofertanții pot depune oferta pentru ambele loturi sau doar pentru unul din cele două loturi; Nu este obligatorie ofertarea ambelor facilitați de împrumut.**

## 6.1. Cerințe minime de calificare

**Cerințele de calificare vor fi îndeplinte de către ofertanți pentru fiecare lot pentru care se depune oferta.**

* Ofertantul trebuie să se regăsească înscris în:

1. **Registrul instituțiilor de credit**, PARTEA I - Instituții de credit persoane juridice române - Secțiunea I – Bănci sau PARTEA II - Sucursalele instituțiilor de credit persoane juridice străine - Secțiunea I - Sucursale ale instituțiilor de credit din state terțe sau Secțiunea II - Sucursale ale instituțiilor de credit din alte state membre; Registrul instituțiilor de credit este publicat pe site-ul de internet al Băncii Naționale a României (BNR) la adresele:
   * + <https://www.bnr.ro/24405-ric-partea-i>
     + <https://www.bnr.ro/24406-ric-partea-ii#IC_SPJS_Active>
     + <https://www.bnr.ro/24406-ric-partea-ii#IC_SASM_Active>
2. **Registrul băncilor de dezvoltare**, publicat pe site-ul de internet al Băncii Naționale a României (BNR) la adresa:

<https://www.bnr.ro/24409-registrul-bancilor-de-dezvoltare>Se acceptă structuri de finanțare care să includă garanții în numele și contul statului / garanții individuale de forma celor acordate de Exim Banca Romaneasca sau Banca de Investiții și Dezvoltare.

* Să îndeplinească criteriile de calificare privind motive de excludere a ofertantului și respectiv capacitatea ofertantului, prin completarea formularului prevăzut în **Anexa nr. 2***,* cu mențiunea că Entitatea Contractantă poate solicita documente doveditoare în acest sens;
* Să depună oferta tehnică conform formularului prevăzut în **Anexa nr. 3,** oferta financiară conform formularului prevăzut în **Anexa nr. 4**, **proiectul de contract de credit** care va face obiectul negocierii, cu respectarea clauzelor contractuale minime obligatorii, însoțit de **graficul de rambursare** al împrumutului.

## 6.2. Conținutul ofertei

**În cazul în care se vor oferta ambele loturi, ofertele depuse pentru fiecare lot în parte vor cuprinde:**

* Anexa nr. 1: **Formular** **INFORMAȚII REFERITOARE LA OPERATORUL ECONOMIC;**
* Anexa nr. 2: **Formular** **DECLARAȚIE PE PROPRIE RĂSPUNDERE PRIVIND ÎNDEPLINIREA CERINȚELOR DE CALIFICARE**;
* Anexa nr. 3: **Formular** **OFERTĂ TEHNICĂ;**
* Anexa nr. 4: **Formular** **OFERTĂ FINANCIARĂ;**
* **Proiectul de contract** **de credit** care va face obiectul negocierii, cu respectarea **clauzelor contractuale minime obligatorii**, însușit prin semnături de reprezentanții ofertantului, însoțit de **graficul de rambursare al împrumutului.**

**6.2.1. Oferta Tehnică**

Oferta tehnică se va elabora în conformitate cu prevederile prezentului Caiet de sarcini, prin completarea **Anexei nr. 3**, denumită **Formular OFERTĂ TEHNICĂ** și se va prezenta pentru fiecare lot pentru care se depune oferta.

Oferta tehnică va fi fermă, angajantă, nu poate fi modificată ulterior și va fi valabilă până la realizarea integrală a obiectului contractului.

**6.2.2. Oferta Financiară**

Oferta financiară se va elabora în conformitate cu prevederile prezentului Caiet de sarcini, prin completarea **Anexei nr. 4**, denumită **Formular OFERTĂ FINANCIARĂ** și se va prezenta pentru fiecare lot pentru care se depune oferta.

Prețul propus în Oferta financiară pentru îndeplinirea obiectului contractului va fi ferm, angajant, nu poate fi majorat ulterior și va fi valabil până la realizarea integrală a obiectului contractului.

Oferta trebuie însoțită de împuternicirea scrisă prin care reprezentantul/reprezentanții ofertantului este/sunt autorizat/autorizați să reprezinte instituția de credit/ și să semneze în numele acesteia și copii ale actelor de identitate ale acestora și va fi transmisă în termenul și la adresa prevăzute în *Invitația de participare* și acest *Caiet de Sarcini.*

**6.2.3 Perioada de valabilitate a ofertei**

Perioada de valabilitate a ofertei, considerată de la data deschiderii ofertelor, este de 90 de zile. Oferta valabilă pe o perioadă mai scurtă va fi respinsă ca inacceptabilă.

# DURATA ȘI FINALIZAREA CONTRACTULUI

Contractul de servicii de împrumut în valoare de 75.000.000 lei pentru cofinanțarea proiectului ”Implementarea unei unități de cogenerare de înaltă eficiență în CTE Grozăvești” (Lotul I), va avea o durată de maximum 120 luni, iar finalizarea acestuia se va realiza odată cu rambursarea integrală a finanțării rambursabile contractate și a tuturor dobânzilor și comisioanelor datorate.

Contractul de servicii de împrumut în valoare de 140.000.000 lei pentru cofinanțarea proiectului „Implementarea unor capacități de cogenerare de înaltă eficiență utilizând motoare termice în CTE Progresu” (Lotul II), va avea o durată de maximum 120 luni, iar finalizarea acestuia se va realiza odată cu rambursarea integrală a finanțării rambursabile contractate și a tuturor dobânzilor și comisioanelor datorate.

# PREZENTAREA OFERTEI

**Pentru fiecare lot în parte oferta se va prezenta astfel: 1 (un) exemplar original și 1 (un) exemplar în copie.**

Fiecare document va fi semnat de reprezentantul legal al ofertantului. În cazul în care acestea sunt semnate de o altă persoană, aceasta va prezenta o împuternicire.

Documentele emise în altă limbă decât română vor fi însoțite de traducerea autorizată. Ofertantul va întocmi un opis al documentelor și va îndosaria, numerota și semna fiecare pagină a ofertei, atât originalul cât și copia acestuia.

Nu se admite participarea aceleiași instituții de credit cu mai multe oferte pentru același lot.

**Împreună cu Oferta tehnică și Oferta financiară (Anexa nr. 3 și Anexa nr. 4) se vor depune pentru fiecare lot în parte și următoarele documente:**

* Opisul conținând indexul documentelor depuse cu precizarea numărului paginii unde se regăsește fiecare document;
* Informații referitoare la operatorul economic, conform Anexei nr. 1;
  + În cazul unei asocieri, fiecare ofertant asociat va prezenta un formular separat.
* Declarație pe proprie răspundere privind îndeplinirea cerințelor de calificare, conform Anexei nr. 2;
  + În cazul unei asocieri, fiecare ofertant asociat va prezenta un formular separat.
* Proiectul de contract de credit care va face obiectul negocierii, cu respectarea clauzelor contractuale minime obligatorii, însușit prin semnături de reprezentanții ofertantului. Proiectul de contractul va conține în mod obligatoriu un grafic de rambursare al împrumutului, elaborat în conformitate cu ipotezele prezentate la capitolul 10. CRITERIUL DE ATRIBUIRE, ce va conține modul detaliat și frecvența de calcul a dobânzilor precum și costul total al împrumutului calculat ca sumă a tuturor onorariilor, comisioanelor și dobânzilor percepute de ofertant pe întreaga durată a contractului în ipoteza considerată.
* Acord prealabil de Asociere, dacă este cazul, care să detalieze rolurile și activitățile asumate de fiecare membru din asociere atât din punct de vedere tehnic, cât și din punct de vedere financiar.

Operatorul economic desemnat câștigător va prezenta la semnarea contractului de servicii de împrumut Acordul de asociere legalizat, dacă este cazul.

# DESCRIEREA MODULUI DE DERULARE A PROCEDURII DE ATRIBUIRE

Legea nr. 99/2016 privind achizițiile publice prevede la art. 37 alin. (1) lit. f), că “*Prezenta lege nu este aplicabilă pentru atribuirea contractelor sectoriale de servicii care au ca obiec:.. f) împrumuturi, indiferent daca sunt sau nu în legătură cu emisiunea, vânzarea, cumpărarea ori transferul valorilor mobiliare sau al altor instrumente financiare”.*

Ca urmare, procedura de atribuire se va desfășura astfel:

a) primirea și înregistrarea ofertelor în termenul-limită și la adresa prevăzute în invitația de participare. Ofertele depuse după termenul-limită de depunere sau la o altă adresă se returnează fără a fi deschise;

b) deschiderea ofertelor la data, ora și adresa indicate în anunțul de participare, organizându-se în acest sens o ședință de deschidere a ofertelor. Membrii comisiei de evaluare vor semna declarații de confidențialitate și imparțialitate în ziua deschiderii ofertelor;

c) verificarea îndeplinirii criteriilor de calificare referitoare la motive de excludere a ofertantului și respectiv capacitatea ofertantului, în baza informațiilor completate în formularele solicitate;

d) analiza ofertelor tehnice și stabilirea conformității acestora cu prevederile caietului de sarcini;

e) analiza ofertelor financiare prin aplicarea criteriului de atribuire și respectiv stabilirea clasamentului ofertelor selectate;

f) elaborarea solicitărilor de clarificări și/sau completări necesare pe tot parcursul procesului de evaluare a ofertelor;

g) întocmirea listei scurte, după caz, și solicitarea îmbunătățirii ofertelor depuse inițial;

h) reanalizarea ofertelor îmbunătățite și stabilirea clasamentului final, în baza căruia se va desemna instituția de credit/asociația declarată câștigătoare, dacă este cazul;

i) negocierea contractului de împrumut cu instituția de credit/asociația clasată pe locul I în clasamentul final;

j) elaborarea Raportului procedurii de atribuire sau după caz, a Raportului de anulare a procedurii de atribuire și aprobarea de către Directorul General.

k) semnarea contractului de servicii de împrumut.

# CRITERIUL DE ATRIBUIRE:

Criteriul de atribuire a contractelor de achiziție de servicii de împrumut în valoare totală de 215.000.000 lei va fi **”costul cel mai scăzut”** pentru ambele loturi:

* Lotul I – contractarea unei finanțări rambursabile în valoare de 75.000.000 lei pentru cofinantarea proiectului ”*Implementarea unei unități de cogenerare de înaltă eficiență în CTE Grozăvești*”
* Lotul II – contractarea unei finanțări rambursabile în valoare de 140.000.000 lei pentru cofinantarea proiectului „*Implementarea unor capacități de cogenerare de înaltă eficiență utilizând motoare termice în CTE Progresu*”

Clasamentul ofertelor se face pe baza costului total calculat ca sumă a tuturor onorariilor, comisioanelor și dobânzilor percepute de ofertant pe întreaga durată a contractului, diferențiat pentru cele două loturi.

În acest scop se vor lua în considerare următoarele:

* **Pentru Lotul I** suma de 75.000.000 lei va fi utilizată (trasă) integral la data încheierii contractului. Nu vor exista rambursări parțiale în utilizare, iar împrumutul va fi rambursat în 28 rate trimestriale de principal egale.

În vederea comparabilității ofertelor, în graficele de rambursare se va considera că tragerea creditului se va efectua integral la data de 01.05.2026.

* **Pentru Lotul II** suma de 140.000.000 lei va fi utilizată (trasă) integral la data încheierii contractului. Nu vor exista rambursări parțiale în utilizare, iar împrumutul va fi rambursat în 28 rate trimestriale de principal egale.

În vederea comparabilității ofertelor, în graficele de rambursare se va considera că tragerea creditului se va efectua integral la data de 01.05.2026.

Dobânzile datorate vor fi considerate constante pe întreaga perioadă de derulare a contractelor și vor fi calculate considerând valoarea indicelui ROBOR 3M publicat de B.N.R. în data de 10.11.2025.

In scopul compararii ofertelor, in cadrul ofertei financiare ofertantii vor prezenta un calcul al imprumutului pentru toata perioada de derulare a imprumutului. (grafic de rambursare).

Ipotezele in care va fi facuta evaluarea costurilor vor fi asumate unitar si egal pentru toate ofertele.

Aceste ipoteze sunt:

* Plafonul creditelor: 75.000.000 lei și respectiv 140.000.000
* Durata creditului: 120 luni
* Perioada de gratie: 36 luni
* Dobanda variabila, calculata pe baza formuleiprezentată mai jos. Pentru evaluarea unitara se va utiliza cotatia ROBOR 3M comunicata de BNR in data de 10.11.2025, respectiv 6,29%
* Nr. de trageri: o tragere integrală la data 01.05.2026
* Rambursare in 84 de luni

Calculul dobânzilor datorate se va efectua prin folosirea formulei de calcul a dobânzii utilizând numărul efectiv de zile calendaristice raportate la 360 zile:

**dobânda de plată, D = (S x d x N ) / 360 x 100**, unde*:*

S = soldul creditului

d = rata anuală a dobânzii, definită mai jos

N = numărul de zile corespunzătoare perioadei pentru care se datorează și plătește dobânda

*rata dobânzii*, d = ROBOR la 3 luni + marja (%)

Graficul de rambursare va include si costul total al comisioanelor.

# ETAPA DE ÎMBUNĂTĂȚIRE A OFERTELOR

După analiza de către Comisia de evaluare a ofertelor financiare, prin aplicarea criteriului de atribuire și stabilirea clasamentului ofertelor selectate, se va solicita ofertanților astfel selectați, îmbunătățirea ofertelor depuse inițial prin completarea Anexei nr. 4, denumită Formular OFERTĂ FINANCIARĂ în original și copie; ofertele îmbunătățite se vor prezenta separat pentru fiecare lot în parte.

Elementele supuse reofertării în etapa de îmbunătățire a ofertelor vor fi următoarele:

* dobânda, respectiv **marja** ofertată în cadrul ofertei financiare;
* Comisionul de acordare / tragere;
* Comisionul de administrare / gestiune.

La evaluarea ofertelor îmbunătățite se va lua în calcul aceeași valoare a indicelui ROBOR 3M publicat de B.N.R. în data de 10.11.2025.

Împreună cu elementul supus reofertării, se va depune și graficul de rambursare actualizat conform noii dobânzi ofertate, separat pentru fiecare lot pentru care se reofertează. Graficul de rambursare actualizat va include si costul total actualizat cu nivelul reofertat al comisioanelor.

Depunerea ofertelor îmbunătățite se face la sediul Electrocentrale București, la Registratură, Splaiul Independenței, nr. 227, Sector 6, București, cod poștal 060041, la o dată ce se va stabili de comun acord cu ofertanţii.

Ofertele depuse după termenul limită vor fi marcate cu textul “Ofertă întârziată” și vor fi respinse de Autoritatea contractantă ca oferte întârziate.

Perioada de valabilitate a ofertei îmbunătățite este de 90 de zile de la data deschiderii ofertelor îmbunătățite. Oferta valabilă pe o perioadă mai scurtă va fi respinsă ca inacceptabilă.

Ulterior primirii ofertelor revizuite se stabilește clasamentul final și câștigătorul. În cazul în care se constată că ofertele clasate pe primul loc au prețuri egale, entitatea contractantă va solicita reofertarea și depunerea acestora în plic închis, în vederea departajării ofertelor.

Electrocentrale București va încheia contractul de servicii de împrumut, pentru fiecare lot în parte, cu instituția de credit/asociația declarată câștigătoare, ca urmare a procedurii de atribuire. Clauzele contractului de împrumut vor fi negociate și agreate între câștigătorul desemnat și Electrocentrale București, prin Comisia de evaluare. Semnarea contractului de servicii de împrumut se face de către Directorul General.

În situația în care nu se ajunge la un acord între părți în privința clauzelor fiecărui contract de servicii de împrumut, Electrocentrale București poate renunța la încheierea contractului cu ofertantul clasat pe primul loc, situație în care se va relua procedura de negociere cu următorul clasat.

Contractul pentru acordarea imprumutului bancar se va incheia in termen de maxim 3 zile lucratoare de la data aprobarii acestuia in Adunarea Generala a Actionarilor din Electrocentrale Bucuresti SA .

# RISCURI

| **Nr. crt.** | **Descrierea riscului** | **Măsuri de mitigare ale riscului** | **Probabilitatea** | **Grad risc** |
| --- | --- | --- | --- | --- |
|  | Modificările legislative care pot influența implementarea contractului | Monitorizarea permanentă de către ambele părți contractante a modificărilor legislative. | Mediu | Mediu |
|  | Riscul de anulare și repetare a procedurii de achiziție publică | Elaborarea documentației de atribuire într-un mod cât mai clar, astfel încât să fie ușor de înțeles de către potențialii ofertanți, reducându-se astfel riscul de a primi doar oferte neconforme care ar conduce la anularea procedurii. | Mediu | Mediu |
|  | Prelungirea perioadei preconizate pentru achiziția serviciilor(întârzieri, blocaje, etc.). | Alocarea unei perioadei de timp suficiente pentru derularea procedurii de achiziție publică și atribuirea contractului.  În cazul în care acest risc se va produce, va fi suplimentat efortul alocat pentru a se asigura finalizarea acestuia în perioada de timp stabilită. | Mic | Mediu |
|  | Întârzieri ce pot apărea în derularea contractului. | Graficul de tragere estimate initial poate suporta modificări cauzate de întârzieri în execuția lucrărilor și depunerea certificatelor intermediare de plată/situații de lucrări. Aceste întârzieri pot conduce la modificarea graficelor fizice și valorice și implicit la modificare necesarului de finanțare în baza căruia a fost estimate graficul de tragere. | Mediu | Mediu |
|  | Riscul de a elabora o ofertă neconformă, ca urmare a neînțelegerii cerințelor înscrise în documentația de atribuire. | Transmiterea către Entitatea Contractantă de solicitări de clarificări asupra documentației de atribuire și primirea de răspunsuri clare, edificatoare. | Mică | Mic |
|  | Deficiențe de comunicare între părțile implicate în implementarea contractului (atât la nivelul echipei beneficiarului, cât și în relația beneficiar contractor). | Stabilirea unei proceduri/unor mecanisme/unor canale eficiente de comunicare între contractori și personalul din echipa de proiect, astfel încât să fie transmise informații clare. | Mic | Mediu |
|  | Întârzieri în procesul de luare a deciziilor. | Implicarea la nivel managerial din partea Beneficiarului și contractorului pentru stabilirea și alocarea resurselor necesare | Mediu | Mediu |

**Şef Serviciu Investiţii**

Ovidiu VOICU

**Elaborat**

Mihu Gîrjoabă